Ukrainë, shkëmbim të burgosurish mes qeverisë dhe separatistëve
Sipas zyrtarëve ukrainas dhe separatistëve pro-rusë, pjesë e shkëmbimit ishin 76 të burgosur ukrainas dhe 124 separatistë pro-rusë
Ukraina dhe separatistët pro-rusë në lindje të vendit kanë përfunduar një shkëmbim të rreth 200 të burgosurve. Zyrtarët ukrainas thonë se Ukraina mori 76 të burgosur ndërsa separatistët thanë se morën 124. Shkëmbimi i realizuar të dielën u ndërmjetësua në fillim të këtij muaji në një samit të udhëheqësve të Ukrainës, Rusisë, Gjermanisë dhe Francës në Paris. Shkëmbimi i së dielës u realizua në një pikë kontrolli pranë qytetit industrial Horlivka në rajonin e Donetskut. Shkëmbimi, i cili përfshinte civilë të kapur në luftime si dhe luftëtarë është pjesë e një marrëveshje që synon t'i jap fund konfliktit pesë-vjeçar në lindje të Ukrainës. thotë Victoria Voronina, ish e burgosur e rebelëve në Luhansk. Një i burgosur i liruar nga Kievi tha se ishte torturuar ndërsa ishte në robëri. thotë një i burgosur i liruar nga Kievi, i cili nuk pranoi të jepte emrin e tij. Ky nuk ishte shkëmbimi i parë i të burgosurve mes Rusisë dhe Ukrainës. Në shtator, 24 marinarë të kapur nga Rusia në ngushticën Kerch pranë Krimesë në nëntor të vitit 2018 u lanë të lirë në këmbim të një personi të lidhur me rrëzimin e një aeroplani malajzian pasagjerësh në Ukrainë në vitin 2014. Në një shkëmbim të madh të të burgosurve të luftës dy vjet më parë, Ukraina liroi afër 300 separatistë pro-rusë, në shkëmbim të rreth 70 ukrainasve. Tatiana Katycheva ishte e zhgënjyer që djali i saj nuk u lirua në atë kohë. tha ajo. Shpresat për përfundimin e luftimeve janë rritur që nga zgjedhja e Presidentit të Ukrainës Volodymyr Zelenskiy, i cili shpreson t’i jap fund konfliktit pesë-vjeçar përmes negociatave me Rusinë. Por perspektiva e arritjes së paqes është akoma e largët. Kievi dëshiron rikthimin e kufijve të tij me Rusinë, ndërsa separatistët e mbështetur nga Rusia janë të vendosur të ruajnë autonominë dhe shumë prej tyre janë të përgatitur të vazhdojnë luftën. thotë Vladimir Grudnik, i burgosur rebel i liruar nga Ukraina. Por një përfaqësues për rebelët konfirmoi se disa të burgosur nga zonat e Luhanskit dhe Donetskut, të mbajtur në burgjet e Ukrainës, nuk pranuan të ktheheshin në rajonet separatiste.